Den 20-årige mand, der er tiltalt for at have dræbt den 47-årige John Larsen tilbage i december 2010 på hans adresse i Mou, smed det jernrør væk, som han brugte til at slå sit offer med.

Umiddelbart efter den 20-årige havde slået den 47-årige flere gange på kroppen og i ansigtet, sørgede han for at kamouflere det, der var sket. I retten torsdag kom det frem, at den 20-årige ringede til en 28-årig kammerat den pågældende nat. Ifølge den 28 åriges forklaring ringede den dengang 19-årige mand til ham midt om natten og bad ham om, "at kigge forbi", da han var bange for at "han havde gjort noget dumt". Herefter kørte de sammen til den 47-åriges bopæl, hvor de fjernede gerningsvåbnet, jernrøret. Den 28-årige stjal nogle forskellige ting fra gerningsstedet for at få det til at ligne et indbrud. Den 28-årige mand blev i december sidste år dømt for at have bortskaffet beviser i sagen, men er ikke sigtet meddelagtighed i drabet.